അശ്ലീല ചിത്ര നിര്മ്മാണം രാജ് കുന്ദ്രയുടെ ജാമ്യാപേക്ഷ തള്ളി മുംബൈ കോടതി ജുഡീഷ്യല് കസ്റ്റഡിയില് വിട്ടു മുംബൈ : അശ്ലീല ചിത്ര നിര്മ്മാണവുമായി ബന്ധപ്പെട്ട കേസില് ബോളിവുഡ് താരം ശില്പ്പ ഷെട്ടിയുടെ ഭര്ത്താവ് രാജ് കുന്ദ്രയുടെ ജാമ്യാപേക്ഷ തള്ളി കോടതി. മുംബൈ ചീഫ് മെട്രോപോളിറ്റന് മജിസ്റ്റ്ട്രേറ്റ് കോടതിയുടേതാണ് നടപടി. കുന്ദ്രയെ 14 ദിവസത്തെ ജുഡീഷ്യല് കസ്റ്റഡിയില് വിട്ടു. കേസില് ജാമ്യം ആവശ്യപ്പെട്ട് കുന്ദ്രയും, സുഹൃത്ത് റയാന് തോപ്പറുമാണ് കോടതിയെ സമീപിച്ചത്. റയാന് തോപ്പറുടെ ജാമ്യാപേക്ഷയും കോടതി തള്ളിയിട്ടുണ്ട്. അശ്ലീല ചിത്രങ്ങളുടെ നിര്മ്മാണത്തിലൂടെയും, ച്രചരണത്തിലൂടെയും കുന്ദ്ര കോടികള് സമ്ബാദിച്ചതായി പോലീസ് കോടതിയെ അറിയിച്ചു. കഴിഞ്ഞ വര്ഷം ആഗസ്റ്റിനും, ഡിസംബറിനുമിടയില് 1.17 കോടി രൂപയാണ് ഇതിലൂടെ കുന്ദ്ര സമ്ബാദിച്ചതെന്നാണ് പോലീസ് കണ്ടെത്തല്. കേസിലെ പ്രധാന പ്രതിയാണ് പ്രമുഖ വ്യവസായി കൂടിയായ രാജ് കുന്ദ്ര. അശ്ലീല ചിത്രങ്ങള് നിര്മ്മിക്കുകയും, വിവിധ ആപ്പുകള് വഴി പ്രചരിപ്പിക്കുകയും ചെയ്ത സംഭവത്തില് ഈ മാസം 19 നാണ് കുന്ദ്രയെ മുംബൈ ക്രൈംബ്രാഞ്ച് അറസ്റ്റ് ചെയ്തത്. മണിക്കൂറുകളോളം മൊഴിയെടുത്തതിന് പിന്നാലെയായിരുന്നു അറസ്റ്റ്. രാജ് കുന്ദ്രയ്ക്ക് പുറമേ 11 പേരെയും പോലീസ് അറസ്റ്റ് ചെയ്തിട്ടുണ്ട്.